|  |
| --- |
| **Izziņa par atzinumos sniegtajiem iebildumiem Ministru kabineta noteikumu projektam****"Grozījumi Ministru kabineta 2003. gada 27. maija noteikumos Nr. 272 "Noteikumi par valsts fondēto pensiju shēmas darbību""** |

(dokumenta veids un nosaukums)

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | Noteikumu projekts. | Projekta anotācijas I sadaļas 2. punktā norādīts, ka ar 2018. gada 11. oktobra grozījumiem Valsts fondēto pensiju likuma 7. panta pirmā daļa izteikta jaunā redakcijā, vienlaikus no šā panta pirmās daļas 2. apakšpunkta izslēdzot deleģējumu Ministru kabinetam izdot mūža pensijas apdrošināšanas tipveida noteikumus, šo deleģējumu iekļaujot minētā likuma 7. panta 1.1daļā. Vēršam uzmanību, ka anotācijā norādītā informācija nav korekta, jo Valsts fondēto pensiju likuma 7. panta 1.1 daļā (redakcijā, kas stāsies spēkā 2020. gada 1. janvārī) ietverts pilnvarojums Ministru kabinetam noteikt dzīvības apdrošināšanas (mūža pensijas) polises iegādes kārtību, nevis izdot mūža pensijas apdrošināšanas tipveida noteikumus.Ņemot vērā minēto, nepieciešams precizēt gan anotācijas I sadaļas 2. punktā ietverto informāciju, gan arī veikt papildu grozījumus Ministru kabineta 2003. gada 27. maija noteikumos Nr. 272 "Noteikumi par valsts fondēto pensiju shēmas darbību" (turpmāk – Noteikumi Nr. 272), lai tie atbilstu Valsts fondēto pensiju likuma 7. panta 1.1daļā ietvertajam pilnvarojumam Ministru kabinetam, t.i., izsakot Noteikumu Nr.272 1.8. apakšpunktu šādā redakcijā "1.8. dzīvības apdrošināšanas (mūža pensijas) (turpmāk – mūža pensija) polises iegādes kārtību", kā arī pilnībā pārstrādājot Noteikumu Nr. 272 VI1 nodaļu, ietverot tajā vienīgi regulējumu par dzīvības apdrošināšanas (mūža pensijas) polises iegādi. | **Iebildums ņemts vērā.** | Skatīt noteikumu VI1. nodaļu “Mūža pensijas polises iegādes kārtība”. |
| 2. | Noteikumu projekta 3.punkts. | Lūdzam projekta 3. punktā lietoto terminu "nāves reģistrēšana" aizstāt ar 2018. gada 11. oktobra grozījumos Valsts fondēto pensiju likumā ietverto terminu "miršanas fakta reģistrēšana", kā arī atbilstoši Noteikumos Nr. 272 lietotajai terminoloģijai visā projektā lietot terminu "darbdienas". | **Iebildums ņemts vērā.** | Skatīt noteikumu projekta 1.3.punktu. |
| 3. | Noteikumu projekta 3. un 4.punkts. | Lūdzam norādīt, saskaņā ar kuru Valsts fondēto pensiju likuma normu Ministru kabinetam ir dots deleģējums regulēt projekta 3. un 4. punktā ietvertos jautājumus.  | **Iebildums ņemts vērā.** | Skatīt anotācijas I sadaļas 2.punktu. |
| 4. | Noteikumu projekts. | Lūdzam precizēt projektu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 110.1. apakšpunktam. | **Iebildums ņemts vērā.** | Skatīt noteikumu projektu.  |
| 5. | 73.3 Lai iegādātos mūža pensijas polisi par uzkrāto fondētās pensijas kapitālu, shēmas dalībnieks vēršas izvēlētajā apdrošināšanas sabiedrībā, kur pēc apdrošināšanas nosacījumu saskaņošanas apdrošināšanas sabiedrība un shēmas dalībnieks (turpmāk – apdrošinātā persona) noslēdz mūža pensijas apdrošināšanas līgumu saskaņā ar likumu "[Par apdrošināšanas līgumu](https://likumi.lv/ta/id/48896-par-apdrosinasanas-ligumu)" un šiem noteikumiem. | Likums “Par apdrošināšanas līgumu” ir zaudējis spēku 2018.gada 1.jūnijā līdz ar Apdrošināšanas līguma likuma stāšanos spēkā. Tādejādi nepieciešams precizēt 2003.gada 27.maija noteikumu Nr.272 73.3 punkta redakciju. | **Iebildums ņemts vērā.** | 73.3 Lai iegādātos mūža pensijas polisi par uzkrāto fondētās pensijas kapitālu, shēmas dalībnieks vēršas izvēlētajā apdrošināšanas sabiedrībā, kur pēc apdrošināšanas nosacījumu saskaņošanas apdrošināšanas sabiedrība un shēmas dalībnieks (turpmāk – apdrošinātā persona) noslēdz mūža pensijas apdrošināšanas līgumu saskaņā ar Apdrošināšanas līguma likumu un šiem noteikumiem. |
| **Vides aizsardzības un reģionālās attīstības ministrija** |
| 6. | Noteikumu projekta anotācija. | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktu likumprojekta anotācijas pirmajā daļā būtu jānorāda VSAA piedāvāto pakalpojumu nosaukumi un veidi, kādā šie pakalpojumi tiks sniegti (piemēram, elektroniski, klātienē). Ņemot vērā iepriekš minēto lūdzam papildināt noteikumu projekta anotāciju ar šādu tekstu: “iesniegumus par uzkrātā fondētās pensijas kapitāla izmantošanu vecuma pensijas aprēķināšanai vai lai iegādātos dzīvības apdrošināšanas (mūža pensijas) polisi var iesniegt VSAA personīgi, nosūtīt VSAA elektroniski (elektronisku dokumentu parakstītu ar drošu elektronisko parakstu) vai iesniegt, izmantojot elektronisko pakalpojumu valsts pārvaldes pakalpojumu portālā [www.latvija.lv](http://www.latvija.lv)”. | **Iebildums ņemts vērā.** | Skatīt anotācijas I sadaļas 2.punktu. |
| Atbildīgā amatpersona |     Dace Trušinska |
|  |  (vārds un uzvārds) |

19.08.2019 10:10

660

D.Trušinska,67021553, Dace.Trusinska@lm.gov.lv

Labklājības ministrijas Sociālās apdrošināšanas departamenta vecākā eksperte